Jong man vermoor in Uvongo | Maroela Media
'n 18-jarige man is vroeg Saterdagoggend in Uvongo vermoor in een van twee voorvalle kort na mekaar.
Chris Botha, woordvoerder van Netcare 911, het gesê die jong man is kort na middernag in Ridgeweg met 'n skerp voorwerp in die bors gesteek. "Toe paramedici daar aankom, was hy reeds dood."
Volgens Botha is dit nog nie duidelik wat gebeur het nie en ondersoek die polisie die voorval.
Paramedici van Netcare 911 het omstreeks 2:30 'n bewustelose man (25) in Marineweg in Margate gevind met 'n steekwond aan sy arm. Hulle het hom op die toneel behandel voordat hy na 'n hospitaal in Port Shepstone geneem is vir verdere mediese sorg.
Dis so jammer dat sulke goed gebeur en my simpatie aan die familie gaan nie die skok en seer beter maak nie. Deesdae word 'n mens verplig om jouself na donker toe te sluit en nie meer op straat te verskyn nie en dis baie sleg.
Dis n skande dat boosheid en moordenaars die land in n magsgreep het. Daar is geen respek meer vir n lewe nie, selfs die wetstoepassers word teen n spoed vermoor.